|  |  |
| --- | --- |
|   | Liikenneasiat 21 § / 2019 |

Honkatien liikennemerkkianomus

Selostus ja perustelu Honkatien yksityistie on pyytänyt lupaa saada asettaa seuraavat lii-kennemerkit

- Honkatien alkuun aluenopeusrajoitus 30 km/h ja lisäkilpi nopeus-rajoitusmerkissä ”Yksityistie”
- Lomaniementien alkuun Pihakatu (573)
- Nokantien alkuun Pihakatu (573)
- Honkahovintien alkuun Pihakatu (573)
- Lomatien alussa Pihakatu (573)
- Honkatien ja Mökkitien risteyksessä Honkatien jatkon suuntaan Pihakatu (573)
- Honkatien ja Mökkitien risteykseen Mökkitien suuntaan Pihakatu (573)
Honkatien tiekunta hoitaa ja kunnossapitää kaikkia edellä mainittuja katuja. Kaikki edellä mainitut kadut ovat päättyviä katuja, eikä niissä ole läpiajomahdollisuutta. Honkatien yksityistien varrella on pysyvää asutusta ja tiekunta saa kaupungin myöntämää kunnossapitoavustusta. Liikennemerkin ja lisäkilven asettamisesta oli tehty päätös Honkatien yksityistien tiekunnan kokouksessa 22.2.2019.

Perustelut Tieliikennelain 51 §:n mukaan liikenteen ohjauslaitteen asettaa yksityistielle tienpitäjä saatuaan siihen kunnan suostumuksen. Kuopion kaupunkiympäristön palvelualueen toimintasäännön 10 § mukaan suunnittelupäällikkö päättää tieliikennelain mukaan tienpitäjälle kuuluvista liikenteenohjauslaitteiden asettamisesta.

”Yksityistie”-lisäkilpeä käytetään yleensä ajoa rajoittavien liikennemerkkien yhteydessä. Pelkän ”Yksityisitie”-lisäkilven käyttö saattaa aiheuttaa tienkäyttäjässä mielikuvan ajorajoitteesta. Yksityistielain 85 §:n mukaan, jos valtio tai kunta avustaa tiekuntaa tai tieosakkaita yhteisesti tien kunnossapidossa, tien käyttämistä muuhun kuin tieosakkaiden hyväksi tapahtuvaan liikenteeseen ei saa kieltää tai tietä sulkea sinä ajanjaksona, jota avustus koskee.

Pihakadulla tarkoitetaan jalankulku- ja ajoneuvoliikenteelle yhteisesti tarkoitettua, liikennemerkein sellaiseksi kaduksi osoitettua tietä. Pihakadun tulisi täyttää myös sille erikseen asetetut rakenteelliset erityisvaatimukset. Erityisvaatimukset on esitetty sisäasiainministeriön kirjeessä 996/501/82/SHi 30.3.1982. Pihakatua rajoittavat merkit pihakatu (573) ja pihakatu päättyy (574). Merkki 573 osoittaa samalla pihakadun 20 km/h –nopeusrajoituksen alkamisen ja merkki 574 20 km/h –nopeusrajoituksen päättymisen. Jos Honkatien alkuun laitetaan nopeusrajoitusalue 30 km/h –merkki (363), niin sama merkki pitää laittaa myös jokaisen pihakatu päättyy –merkin yhteyteen osoittamaan nopeusrajoitusalueen vaikutuksen alkamisen. Nopeusrajoitusalue –merkin kanssa on käytettävä vastakkaiseen ajosuuntaan nopeusrajoitusalue päättyy-merkkiä (364).

Nopeusrajoitusalue ja pihakatu –merkkien keskinäisestä vaikutuksesta keskusteltiin tiekunnan toimitsijan Kari Summasen kanssa puhelimitse 6.3.2019, jolloin yhteisesti todettiin, että nopeusrajoitusalue –merkki riittää ja pihakatu-merkit jätetään anomuksesta pois. Samassa keskustelussa Honkatien tiekunnan toimitsija esitti liikennemerkkianomuksen umpitie –merkin (651) sijoittamisesta Honkatien alkuun.

Päätös Honkatien yksityistien tiekunnalle annetaan tieliikennelain 51 §:n mukainen lupa asettaa umpitietä osoittava liikennemerkki (651) Honkatielle, Sieraniementien ja Honkatien risteykseen. Merkki sijoitetaan Honkatien alkupäähän siten, että ne ovat Sieraniementieltä helposti havaittavissa.

Edelleen tiekunnalle annetaan lupa asettaa nopeusrajoitusalue –merkki (363) 30 km/h Honkatien alkuun oikealle puolelle sekä nopeusrajoitusalue päättyy –merkki (364) nopeusrajoitusalueen päättymiskohtaan, esimerkiksi merkin 363 kääntöpuolelle.

Honkatien yksityistien tiekunnalle ei anneta lupaa asettaa ”Yksityitie”-lisäkilpeä Honkatielle, Sieraniementien ja Honkatien risteykseen.

Toimivallan peruste Kaupunkiympäristön palvelualueen toimintasääntö § 10.

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.

 Valmistelija

|  |
| --- |
| Ari Räsänen, puh. +358 44 718 5122 |

 etunimi.sukunimi(at)kuopio.fi

Liitteet Oikaisuvaatimusohje

Tiedoksianto Päätös on lähetty tiedoksi hakijalle 7.3.2019

|  |
| --- |
|   |

Tiedoksi Honkatien yksityistie

 Kaupunkirakennelautakunta

 Kaupunginhallitus

 Terhi Leppänen

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 7.3.2019

**Liite A kuntalain mukainen oikaisuvaatimusohje**

**Oikaisuvaatimusoikeus**

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Puhelin 044 718 5113 tai 044 718 5110

Sähköposti kaupunkiymparisto(at)kuopio.fi

**Oikaisuvaatimusaika ja sen alkaminen**

Oikaisuvaatimus on tehtävä **14 päivän kuluessa** päätöksen **tiedoksisaannista**. Kunnan jäsenten katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi Kuopion kaupungin verkkosivuille www.kuopio.fi/paatoksenteko. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, kolmen päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksisaantipäivää ei lueta oikaisuvaatimusaikaan.

**Oikaisuvaatimuksen sisältö ja toimittaminen**

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimuksen voi toimittaa myös telekopiona (faksina) tai sähköpostina. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä, eikä asiakirjan alkuperäisyyttä tai eheyttä ole syytä epäillä.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston virka-ajan päättymistä tai mikäli määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, ensimmäisenä arkipäivänä sen jälkeen.

Sähköisen viestin (faksin tai sähköpostin) katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

Oikaisuvaatimus toimitetaan aina omalla vastuulla. Postiin asiakirjat on jätettävä niin ajoissa, että ne ehtivät perille ennen oikaisuvaatimusajan päättymistä.